Պաշտպան Երվանդ Վարոսյանն էլ, դիմելով նախագահողին, ասաց, որ դատարանը գործ ունի պարզապես առաջ գնալու ցանկության հետ: «Հարգելի՛ դատարան, դուք հիմա ի՞նչ եք անում: Երբ որ ստեղծվում էր հանրային պաշտպանի գրասենյակը, ես հիշում եմ, այն ժամանակ շատերն ասում էին, որ վտանգ է լինելու, որ հանրային պաշտպանի գրասենյակը դառնալու է պետական մարմինների կցորդ, կամակատար: Բայց այն ժամանակվա պալատի նախագահ Ռուբեն Սահակյանն ասում էր՝ դա բացառված է, չի լինելու այդպիսի բան, սխալվեց: Դուք գիտե՞ք էս մարդիկ ինչքան գործ ունեն վարույթում, ինչի՞ եք երեք հոգու բերել նստացրել, որից երկուսը առհասարակ գործի նյութերին ծանոթ չեն, բայց դուք բերել, նստացրել եք, ուզում եք ասել, որ սա դատական պրոցես է ու ուզում եք այսպես առաջ գնալ: Սա անթույլատրելի է, արդեն մի քանի անգամ պարզվում է, որ առաջ գնալու ձեր ցանկությունը պրոցեսը միայն ետ է շպրտում»,- ասաց Վարոսյանը: